Wilhelm Hertenstein

Wilhelm Friederich Hertenstein (Kyburg, 1825eko maiatzaren 5a – Zürich, 1888ko azaroaren 27a) suitzar politikaria izan zen. Suitzako Konfederazioko presidentea izsn zen 1888an.

Hertenstein estatuko baso-ingeniaria izan zen. 1855 eta 1872 artean Züricheko kantonamenduko baso saila zuzendu zuen eta, aldi berean, biltzar legegileko kide izan zen Alderdi Erradikal Demokratikoko kide gisa. Artilleriako ofiziala ere izan zen eta 1847an Sonderbund gerran parte hartu zuen. 1872an koronel mailara igo zen eta Züricheko kantonamenduko gobernuko kide izendatu zuten.

Estatuen Kontseiluan denboraldi labur bat eman ondoren, Hertenstein Suitzako Kontseilu Federaleko kide aukeratu zuten 1879an, eta sail militarra zuzendu zuen. Suitzako Konfederazioko presidente aukeratu zuten 1888rako eta agintaldia osatu ezinik hil zen.

Kategoria:Suitzako kalbindarrak
Kategoria:Suitzako militarrak
Kategoria:Suitzako Konfederazioko presidenteak